Oficiālais Vēstnesis 226 E , 15/09/2005 Lpp. 0344 - 0346



P6_TA(2004)0108 Dziļūdens koraļļu rifu aizsardzība no tralēšanas ietekmes noteiktos Atlantijas okeāna apgabalos * Eiropas Parlamenta normatīvā rezolūcija par priekšlikumu Padomes regulai, ar ko groza Regulu (EK) Nr. 850/98 attiecībā uz dziļūdens koraļļu rifu aizsardzību no tralēšanas ietekmes noteiktos Atlantijas okeāna apgabalos (KOM(2004)0058 — C5-0074/2004 — 2004/0020(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2004)0058) [1], - ņemot vērā EK līguma 37.pantu, saskaņā ar kuru Padome ar to ir apspriedusies (C5-0074/2004), - ņemot vērā Reglamenta 51. pantu, - ņemot vērā Zivsaimniecības komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0037/2004), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250.panta 2.punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 5. uzdod tā priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 1.A APSVĒRUMS (jauns) | 1.a) Padomes Regulas (EK) Nr.2371/2002 2. pantā ir arī noteikts, ka labas pārvaldes principi, kas jāievēro attiecībā uz kopējo zivsaimniecības politiku, ietver lēmumu pieņemšanas procesu, kurš balstīts uz pārdomātiem zinātniskiem ieteikumiem un plašu ieinteresēto personu iesaistīšanu visos posmos. Tas nozīmē, ka ar reģionālajām konsultatīvajām padomēm ir jāapspriežas par zivsaimniecības vadību tajos apgabalos, kuros ir ierosināti Kopienas pasākumi zivsaimniecības resursu saglabāšanai un apsaimniekošanai; | Grozījums Nr. 2 3. A APSVĒRUMS (jauns) | 3.a) šo apgabalu aizsardzība pret zvejas negatīvo ietekmi pilnībā atbilst ANO 1995. gada Zivju krājumu nolīguma 5. un 6. pantam, it īpaši noteikumiem par piesardzības principa piemērošanu un jūras vides bioloģiskās daudzveidības aizsardzību, un minētajos pantos šāda aizsardzība ir prasīta; | Grozījums Nr. 3 4. APSVĒRUMS 4) atbilstīgi zinātniskiem pierādījumiem reģenerācija pēc bojājumiem, ko šiem biotopiem nodarījis pa grunti vilkts tralis, ir vai nu neiespējama, vai ļoti sarežģīta un ilgstoša. Tādēļ ir lietderīgi aizliegt grunts traļu un līdzīgu rīku izmantošanu apgabalos, kur šiem biotopiem joprojām ir labvēlīgs aizsardzības statuss; | 4) atbilstīgi zinātniskiem pierādījumiem reģenerācija pēc bojājumiem, ko šiem biotopiem nodarījis pa grunti vilkts tralis, ir vai nu neiespējama, vai ļoti sarežģīta un ilgstoša. Tādēļ ir lietderīgi aizliegt tādu zvejas rīku izmantošanu, kas var nodarīt faktiskus bojājumus koraļļu rifiem, apgabalos, kur šiem biotopiem joprojām ir labvēlīgs aizsardzības statuss; | Grozījums Nr. 7 1. PANTS30. panta 4. punkts (Regula (EK) Nr. 850/98) "4. Kuģiem ir aizliegts izmantot jebkādus grunts traļus vai līdzīgus velkamos zvejas tīklus, kas darbojas saskarē ar jūras grunti, apgabalos, ko ierobežo līnija, kura savieno šādas koordinātes:" | "4. Ir aizliegts izmantot tādus zvejas rīkus, kas varētu nodarīt faktiskus bojājumus koraļļu rifiem un to biotopiem, it īpaši grunts traļus, grunts žaunu tīklus vai līdzīgus velkamos zvejas tīklus, kas darbojas saskarē ar jūras grunti, apgabalos, ko ierobežo līnija, kura savieno šādas koordinātes:" | Grozījums Nr.4 1. PANTS30.panta 4.a punkts (jauns) (Regula (EK) Nr.850/98) | 4.a) Par 4.punkta īstenošanu apspriežas ar reģionālajām konsultatīvajām padomēm. | Grozījums Nr.5 1. PANTS30.panta 4.b punkts (jauns) (Regula (EK) Nr.850/98) | 4.b) Regulas 4.punktā noteikto aizliegumu un tā a) un b) apakšpunktā ietverto koordinātu noteikšanu pārskata divus gadus pēc regulas stāšanās spēkā, ņemot vērā jaunu pieejamo zinātnisko informāciju. | Grozījums Nr.8 1. PANTS30.panta 4.b) punkts (jauns) (Regula (EK) Nr.850/98) | 4. Līdz 2005.gada 31.decembrim Komisija iesniedz Eiropas Parlamentam un Padomei ziņojumu ar vērtējumu par pārējo tikpat apdraudēto dziļūdens biotopu apgabalu aizsardzības statusu ES ūdeņos. Pamatojoties uz šo ziņojumu, Padome pieņem lēmumu par vajadzīgajiem papildinājumiem 4.punktā iekļautajā sarakstā. | [1] OV vēl nav publicēts. [2] OV L 189, 3.7.1998., 17.lpp. --------------------------------------------------